
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO JUNGTINĖS VEIKLOS SUTARTIES „DĖL VIEŠOJO KELEIVINIO TRANSPORTO SISTEMOS EFEKTYVUMO PADIDINIMO RADVILIŠKIO R. SAV., ŠIAULIŲ R. SAV. IR ŠIAULIŲ M. SAV. GYVENTOJAMS“ PASIRAŠYMUI

2024 m.                        Nr. T-
Radviliškis

Vadovaudamasi Lietuvos Respublikos vietos savivaldos įstatymo 5 straipsnio 3 dalimi ir 15 straipsnio 4 dalimi, Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtintino Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“, 48.2 papunkčiu, Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, 5.2 papunkčiu, atsižvelgdama į Šiaulių regiono plėtros tarybos 2024 m. lapkričio 7 d. raštą Nr. D-164 „Dėl įgaliojimo suteikimo pasirašyti jungtinės veiklos sutartis“, Radviliškio rajono savivaldybės taryba nusprendžia:
. Pritarti jungtinės veiklos sutarties „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“ sudarymui (pridedama).
. Įgalioti Radviliškio rajono savivaldybės merą pasirašyti šio sprendimo 1 punkte nurodytą jungtinės veiklos sutartį.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

2024-11-21
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Parengto tarybos sprendimo projekto tikslas – pritarti jungtinės veiklos sutarties „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“ sudarymui (pridedama) ir įgalioti Radviliškio rajono savivaldybės merą pasirašyti šio sprendimo 1 punkte nurodytas jungtinės veiklos sutartis.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius ir rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Tarybos sprendimo projektas parengtas vadovaujantis: 
. Lietuvos Respublikos vietos savivaldos įstatymu;
. Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtintino Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“, 48.2 papunkčiu;
. Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, 5.2 papunkčiu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Parengtu Savivaldybės tarybos sprendimo projektu pritariama, kad būtų pasirašoma jungtinės veiklos sutartis.
Radviliškio rajono savivaldybė pasirašys jungtinės veiklos sutartį „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“ su Šiaulių miesto savivaldybe ir Šiaulių rajono savivaldybe ir kartu įgyvendins Strategijoje numatytą tikslą „Pagerinti sąlygas tvariai regiono ekonominei ir socialinei plėtrai“, uždavinį „Padidinti viešojo keleivinio transporto sistemos efektyvumą“ ir neinvesticiniame veiksme Nr. 1.3.3 detalizuotas neinvesticines priemones. Partneriai, veikdami bendrai, keisis informacija, aktualia planuojant viešojo keleivinio transporto efektyvumo didinimą, keisis informacija apie partnerių priimtus sprendimus, susijusius su viešojo keleivinio transporto paslaugų teikimu partnerių savivaldybėse, viešins elektroninio bilieto sistemą, vykdys gyventojų informavimą, įgyvendins su partnerių viešojo keleivinio transporto paslaugų teikimu susijusias komunikacijos priemones, bendradarbiaus diegiant ir eksploatuojant elektroninio bilieto sistemą partnerių viešajame transporte, organizuos, administruos, bendrafinansuos, eksploatuos ir prižiūrės elektroninio bilieto sistemą, veikiančią Šiaulių miesto, Šiaulių rajono ir Radviliškio rajono savivaldybių viešajame transporte, perduodant ją vienam, partnerių sutarimu parinktam, operatoriui (atsakingi visi partneriai), organizuos ir koordinuos elektroninio bilieto sistemos partnerių viešajame transporte diegimo paslaugos teikėjo parinkimo procesą, teiks informaciją partneriams apie elektroninio bilieto sistemos partnerių viešajame transporte sukūrimo ir diegimo reikšmingas aplinkybes, derins veiksmus su kitais partneriais (koordinuojanti įstaiga – Šiaulių miesto savivaldybė), parinks reikalingus veiksmus ir priemones įdiegtos elektroninio bilieto sistemos viešajame transporte administravimui, eksploatavimui ir priežiūros organizavimui, teiks reikalingą informaciją, rengs ataskaitas ir teiks jas partneriams (koordinuojanti įstaiga – Šiaulių miesto savivaldybė).
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Nenumatoma.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Jungtinės veiklos sutartis „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“.

